open-index/open-wikipedia-markdown huggingface dataset:
Harry Hansen (kappgjenger)

**Harry Hansen** (født 28. desember 1928, død 10. mars 2017) var kappgjenger og politiker for Arbeiderpartiet.

Som politisk aktiv tok han initiativet til Kongsten Sosialistlag i Fredrikstad i 1957, og ble en krumtapp i Fredrikstad Arbeiderparti. Han var lærer i kroppsøving av yrke, og «filosofien var at alle skulle med».

Hansen var både leder, i en kort periode, og aktiv i Idrettslaget Stjernen. Hans hovedidrett var kappgang. Mellom 1948 og 1964 tok Hansen ett NM-gull, fire sølv, to bronse, en fjerdeplass og to femteplasser i norske mesterskap i kappgang. Han konkurrerte også i nordisk mesterskap i kappgang.

## Referanser
Ryan McLaughlin

**Ryan McLaughlin** (født 30. september 1994) er en nordirsk fotballspiller som fra 30. juni 2021 er klubbløs.

## Referanser


## Eksterne lenker
*
Matty Lund

**Matthew Charles "Matty" Lund** (født 21. november 1990) er en engelskfødt nordirsk fotballspiller som spiller for Salford City FC.

## Landslaget
15. november 2016 fikk han sin første landskamp for  mot Kroatia.

## Referanser


## Eksterne lenker
*
Antiochrus

***Antiochrus*** er en slekt av biller som hører til gruppen skarabider (Scarabaeoidea).

## Utseende
Små til middelsstore, avlange, blanke, brunlige til svarte biller. De jevnbrede dekkvingene har tydelige punktstriper. Det er en markert innskjæring mellom pronotum og dekkvingene, som ikke danner noe kontinuerlig omriss. Oversiden er tett og fint punktert, med fine, korte hår.

## Levevis
De voksne billene eter gjødsel og åtsler, også råtnende frukt. Larvene er ukjente.

## Utbredelse
Slekten er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien Hybosoridae – ca. 330 arter fordelt på 40 slekter
***** Underfamilien Liparochrinae
****** Slekten ***Antiochrus*** Sharp, 1873
******* *[[Antiochrus aberrans]]* Fairmaire, 1897
******* *[[Antiochrus brunneus]]* Sharp, 1873
******* *[[Antiochrus freyi]]* Petrovitz, 1963
******* *[[Antiochrus politulus]]* MacLeay, 1888
******* *[[Antiochrus septendrionalis]]* Petrovitz, 1968
******* *[[Antiochrus setosus]]* Petrovitz, 1963
******* *[[Antiochrus similis]]* Petrovitz, 1971

## Eksterne lenker
* Oversikt over artene
* Sjekkliste over artene
* Generic Guide to New World Scarab Beetles - Liparochrinae http://museum.unl.edu/research/entomology/Guide/Scarabaeoidea/Hybosoridae/Liparochrinae/LiparochrinaeO.html
* Bilde av typeeksemplar av ''Antiochrus brunneus''
*
Paul Paton

**Paul Raymond Paton** (født 18. april 1987) er en skotskfødt nordirsk fotballspiller som spiller for den skotske klubben Dunfermline Athletic FC.

## Referanser


## Eksterne lenker
*
Gertrude Vanderbilt Whitney

**Gertrude Vanderbilt Whitney** (1875–1942) var en amerikansk skulptør og kunstmesén.

Gertrude Vanderbilt var datter til Cornelius Vanderbilt II (1843–1899) og Alice Claypoole Gwynne (1852–1934). Hun giftet seg 21 år gammel med finansmannen Harry Payne Whitney (1872–1930). Under opphold i Europa under tidlig på 1900-tallet oppdaget hun kunstverednen i Paris som førte til at hun utdannet seg til skulptør, først på Art Students League of New York for Hendrik Christian Andersen og James Earle Fraser og deretter i Paris for Andrew O'Connor. Hennes første utstilte verk var *Aspirasjon*, en nakenskulptur av en mann i fullfigur på en utstilling i Buffalo i New York 1901. Fra 1910 begynte hun å stille ut verk under eget navn.

Gertrude Vanderbilt var kunstmesén og støttet fremfor alt kvinnelige kunstnere. I 1922 sikret hun finansieringen av  kunstmagasinet *The Arts*. Hun var også hovedfinansiør for "International Composer's Guild," en organisasjon som støttet utøvere av samtidsmusikk.

I 1908 åpnet hun Whitney Studio Gallery i samme bygning som sitt egen ateliér i Greenwich Village. I 1914 grunnla hun også Whitney Studio Club som en kunstnerklubb med utstillingslokaler. I 1931 grunnla  hun Whitney Museum of American Art.

Gertrude og Harry Whitney fikk tre barn. Ektemannen døde 1930. I 1934 vant Gertrude Vanderbilt Whitney, etter en veldig omskreven tvist med sin svigerinne, Gloria Morgan Vanderbilt omsorgen for sin niese, Gloria Vanderbilt.

## Offentlige verk i utvalg
* *Aztec Fountain* ved Pan American Union Building, Washington, D.C., 1912
* *Victory Arch* på Madison Square i New York, 1918-20
* *Washington Heights-Inwood War Memorial* i Mitchell Square Park i Washington Heights i New York, 1922
* *Buffalo Bill - The Scout*, Cody, Wyoming, 1924
* *Untermyer Memorial*, på Woodlawn Cemetery i Bronx i New York, 1925
* *The Founders of the Daughters of the American Revolusjon*, Constitution Hall i Washington, D.C., 1929
* *Peter Stuyvesant Monument*, New York City, 1936–39

## Bildegalleri

File:Mitchel Square World War I memorial.jpg |Washington Heights-Inwood War Memorial, New York
File:Titanic Memorial - Washington, D.C..jpg |Women's Titanic Memorial, Washington, D.C.
File:The Scout by Gertrude Vanderbilt Whitney.jpg |Buffalo Bill - The Scout, Cody, Wyoming
File:Monumento a Cristobal Colón, Huelva..JPG |Monument to the Discovery Faith, Huelva i Spania, 1928-33
File:The Three Graces - 1931 - Gertrude Vanderbilt Whitney - 06.jpg |The Three Graces, McGill University, Montreal i Canada, 1931
File:Founders of the Daughters of the American Revolution cropped.JPG |Founders of the Daughters of the American Revolusjon, Washington, D.C.
File:St-nazaire monument au mort americain.JPG |A.E.F. Memorial, Saint-Nazaire i Frankrike, 1924
File:Stuyvesant Square Peter Styvesant statue.jpg |Peter Styvesant, New York


## Referanser
Pachyplectrus

* 33 slekter

***Pachyplectrus*** er en slekt av biller som hører til gruppen skarabider (Scarabaeoidea). Slekten omfatter bare én kjent art.

## Utseende
En liten (5 - 7 millimeter), oval, blank, brun bille. Arten har ingen spesielt slående, ytre kjennetegn. Dekkvingene har tre fine lengdefurer, bare den innerste som går langs sømmen går over hele lengden av vingen. Beina er kraftige gravebein. Undersiden er fint hårete.

## Levevis
Arten har blitt funnet under åtsler og gulpeboller fra ugler. Den lever på tørre, sandete steder.

## Utbredelse
Arten er utbredt i det sørvestlige USA (California og Arizona).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien Hybosoridae – ca. 330 arter fordelt på 40 slekter
***** Underfamilien Pachyplectrinae Ocampo, 2006
****** Slekten ***Pachyplectrus*** LeConte, 1874
******* *[[Pachyplectrus laevis]]* LeConte, 1874

## Eksterne lenker
* F.C. Ocampo (2002) Hybosorids of the United States and Expanding Distribution of the Introduced Species *Hybosorus illigeri* (Coleoptera: Scarabaeoidea: Hybosoridae). *Annals of the Entomological Society of America* 95: 316-322. https://web.archive.org/web/20180723080945/https://digitalcommons.unl.edu/cgi/viewcontent.cgi?article=1122&context=entomologypapers
* Generic Guide to New World Scarab Beetles - Pachyplectrinae http://www.museum.unl.edu/research/entomology/Guide/Scarabaeoidea/Hybosoridae/Pachyplectrinae/PachyplectrinaeO.html 
* bugguide.net - ''Pachyplectrus laevis''
* Bilder av arten
*
Araeotanypus

***Araeotanypus*** er en slekt av biller som hører til gruppen skarabider (Scarabaeoidea).

## Utseende
Små til middelsstore, ovale, blankt svarte biller. Slekten utmerker seg ved at føttene på forbeina er lange og tynne.

## Levevis

## Utbredelse
Slekten er utbredt i det sørlige og sørøstlige Afrika (Tanzania, Botswana og Sør-Afrika).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien Hybosoridae – ca. 330 arter fordelt på 40 slekter
***** Underfamilien Hybosorinae Erichson, 1847
****** Slekten ***Araeotanypus*** Waterhouse, 1875
******* *[[Araeotanypus bicolor]]* Petrovitz, 1967
******* *[[Araeotanypus boops]]* Waterhouse, 1875
******* *[[Araeotanypus consors]]* Péringuey, 1908
******* *[[Araeotanypus pentheri]]* Petrovitz, 1967
******* *[[Araeotanypus striatus]]* Schmidt, 1912
******* *[[Araeotanypus zumpti]]* Petrovitz, 1967

## Eksterne lenker
* 
* Oversikt over artene
Sørjukagirsk

**Sørjukagirsk** (også kalt *kolyma-* eller *skogjukagirsk*; russisk: , **) er et jukagirsk språk som snakkes i nordøstlige Russland, primært i byene Nelemnoje og Zyrjanka i Republikken Sakha og i Srednekolymsk, Sejmtsjan og Balygytsjan i Magadan oblast.

Helt fram til 1980-tallet hadde ikke sørjukagirsk hatt noe skriftspråk; skriftspråket, som er en versjon av det kyrilliske alfabetet, ble først brukt i publikasjonen «Yukaghir folklore» (Irina Nikolajeva 1989) og brukes i dag i skolene i Nelemnoje. Sørjukagirsk er ett av to overlevende jukagirske språk. Det andre jukagirske språket, nordjukagirsk, snakkes i dag i byene Andrjusjkino og Kolymskoje i nordlige Sakha. Det har tidligere eksistert to andre jukagirske språk, omokisk og tsjuvansk, men disse hadde dødd ut innen begynnelsen av 1900-tallet. Den jukagirske språkfamilien regnes konvensjonelt som en isolert språkfamilie, men en hypotetisk uralsk-jukagirsk språkfamilie har blitt foreslått.

## Referanser
Puck (magasin)

***Puck*** var et amerikansk humormagasin. Det ble publisert fra 1871 til 1918.

*Puck* var det første vellykkede humormagasinet i USA med fargerike tegneserier, karikaturer og politisk satire over samtidens problemer. Den ble grunnlagt i 1876 som en tyskspråklig publikasjon av Joseph Keppler, en østerrikskfødt tegneserieskaper. Pucks første engelskspråklige utgave ble utgitt i 1877, og dekket emner som Tammany Hall (en politisk organisasjons som kontrollerte New Yorks politikk), presidentpolitikk og sosiale emner fra slutten av 1800-tallet til begynnelsen av 1900-tallet.

«Puckish» betyr «barnslig rampete». Dette førte til at Shakespeares figur Puck (fra *[[En midtsommernattsdrøm]]*) ble omskapt som en sjarmerende og nesten naken gutt og brukt som tittelen på magasinet. *Puck* var det første magasinet som hadde illustrert reklame og det første som tok i bruk fullfargelitografi for en ukentlig publikasjon.

*Puck* ble utgitt fra 1876 og fram til 1918.

## Referanser


## Litteratur
* 
* 

## Eksterne lenker

* ''Puck'' hos HathiTrust (svart og hvitt)
* ''Puck'' hos *archive.org* (svart og hvitt, skannet fra microfilms)]
*Galleri fra ''Puck'' i 1877 av Joseph Kepplers karikaturer
Rachel Eapen Paul

**Rachel Moni Eapen Paul** (født 1950 i Madras i India) er en norsk kriminolog, bistandsarbeider og statstjenestekvinne. Hun er fagdirektør ved Likestillings- og diskrimineringsombudet med fagansvar for kjønnsbasert vold, var medlem av det regjeringsoppnevnte Kvinnevoldsutvalget og har ledet flere bistandsprogrammer rettet mot kvinner i Midtøsten.

## Karrière

Hun er opprinnelig fra India og flyttet til Norge som 23-åring. Hun har mastergrad i filosofi fra University of Madras og ble cand.polit. i kriminologi ved Universitetet i Oslo i 1992. Hun har særlig arbeidet med spørsmål knyttet til innvandrerkvinner, menneskehandel, tvangsekteskap og vold mot kvinner. Hun har arbeidet ved Institutt for kriminologi ved Universitetet i Oslo, Likestillingssenteret, Likestillings- og diskrimineringsombudet og Kirkens Nødhjelp. Mellom 2007 og 2011 har hun ledet flere norskfinansierte bistandsprogrammer rettet mot kvinner i Midtøsten; bl.a. har hun ledet Kirkens Nødhjelps regionale program for demokratibygging og menneskerettigheter for jenter og kvinner i Irak. Fra 2011 har hun igjen vært seniorrådgiver og senere fagdirektør ved Likestillings- og diskrimineringsombudet med fagansvar for kjønnsbasert vold.

Hun var medlem av det regjeringsoppnevnte Kvinnevoldsutvalget som avga NOU 2003:31 *Retten til frihet fra vold*. Hun er styremedlem i Juridisk rådgivning for kvinner, Oslo Krisesenter og Norges kvinnelobby, og har vært medlem av programstyret for Norges forskningsråds kjønnsforskningsprogram. Hun er varamedlem i styret i Senter for tverrfaglig kjønnsforskning.

Rachel Eapen Paul ble 24. mai 2018 valgt av medlemsstatene i Europarådet til medlem av Ekspertgruppen mot vold mot kvinner og vold i nære relasjoner (GREVIO) som overvåker Istanbul-konvensjonen. Paul var et av fem innvalgte medlemmer.

## Publikasjoner
*(med Lene Nilsen) *Challenging the ad hoc Norwegian approach to eliminate trafficking in women*, Krisesentersekretariatet, 2009
*(med Kristin Skjørten) *Konfliktfamilier, barn og samlivsbrudd*, HiO-rapport 1, 2001, ISBN 82-579-4028-3
*(med Ragnhild Hennum) *Lovgivning mot tvangsekteskap og bigami*, Institutt for kriminologi, Universitetet i Oslo, 2000, ISBN 82-7100-126-4
**Shelters for battered women and the needs of immigrant women*, Nordisk ministerråd, TemaNord, 1998:507
*(med Ragnhild Hennum) «Seksualisert vold», i Liv Finstad og Cecilie Høigård (red.), *Kriminologi* (s. 199–218), Pax forlag, 1997
**An analysis of the arrangement of marriages for Norwegian men and women from the Philippines, Poland and Thailand*, Institutt for kriminologi, Universitetet i Oslo, 1992

## Referanser
Helge Gundersen

**Helge Gundersen** (født 1965 i Fredrikstad) var hovedredaktør for Norsk Ordbok fra 2012 til 2015, da prosjektet ble avsluttet. Han vokste opp i Rygge og studerte ved Universitetet i Oslo, der han ble cand.philol. i 1993 med nordisk hovedfag, lingvistikk grunnfag og filosofi grunnfag. Hovedoppgaven hans *Linjedansere og pantomine på sirkhus. Folkeetymologi som morfologisk omtolking* ble gitt ut som bok i 1995 på Novus forlag. ISBN 8270992437 

I 1994 begynte han som vitenskapelig assistent på prosjektet Norsk referansegrammatikk, fra 1997 til 2001 var han universitetsstipendiat ved UiO. Han begynte i Norsk Ordbok i 2002 som redaktør. Da han sluttet der i 2015, begynte han å arbeide i redaksjonen til Det Norske Akademis ordbok (NAOB).

## Referanser


## Kilder
*Biografi i Helene Urdland Karlsen, Lars S. Vikør og Åse Wetås : *Livet er æve og evig er ordet*. Norsk Ordbok 1930 – 2016. Samlaget, 2016 ISBN 978-82-521-9008-3
Alfred Bryan

**Alfred Bryan** (født som **Charles Grineau** 1852, død 1899) var en populær engelsk illustratør, best kjent for sine 
mange bidrag til den London-baserte ukentlig teater-publikasjonen *[[Entr'acte]]*.

Bryans første profesjonelle skisser ble publisert i *The Hornsey Hornet*. Han har også laget skisser for *London Figaro*. Bryan arbeidet for *Illustrated Sporting and Dramatic News* i de fleste år av sin karriere og tegnet også  i tidsskrifter slik som *Judy* Magazine. Walter Sickert, en av tidens kritiker beskrev ham som *«den komplette, utdannede tegner»* og lovpriste hans illustrasjoner som *«fullstendige i deres mestring av linje, deres perfekte stil, dens eleganse og vidd»*

Han ble stedt til hvile i New Southgate Cemetery 
Hans sønn var Charles William Grineau (1883-1957), en kunstner, kjent for sine malerier av biler under psevdonyme Bryan de Grineau og John Bryan.

## Galleri

Image:W H Denny - Entr'acte.png|Typical Bryan karikatur av sluespiller W. H. Denny as he appeared in *[[The Yeomen of the Guard]]*
Image:Glad to See You Together.png|W.S.Gilbert, Arthur Sullivan og  Richard D'Oyly Carte fra 1894 *Entr'acte* Annual
Image:Carl Rosa 1.png|Carl Rosa from the 1888 *Entr'acte* Annual
Image:Charles Dickens Entr'acte.png|Charles Dickens fra 1893 *Entr'acte* Annual
Image:W G Grace and Bobby Abel.png|Bobby Abel sier til W. G. Grace:- *Se her vi spillere blir betalt, likesom de såkalte [[gentlemen]] med [[amatør]]status!*, 1884 *Entr'acte Annual*


## Referanser
Phaeochroops

***Phaeochroops*** er en slekt av biller som hører til gruppen skarabider (Scarabaeoidea).

## Utseende
Middelsstore (8,5 - 17,5 millimeter), pæreformede, hvelvede biller, mørkbrune, nokså blanke og fint hårete. Ytterkantene er gjerne rødlige.

## Levevis
Lite er kjent om hybosoridenes biologi. De voksne billene flyr om natten og kommer gjerne til lys. I alle fall noen arter kan finnes på relativt ferske kadavere, eller møkk.

## Utbredelse
De fleste av artene lever i Sørøst-Asia, fra India i vest til Java, Borneo og Palawan i øst.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien Hybosoridae – ca. 330 arter fordelt på 40 slekter
***** Underfamilien Hybosorinae
****** Slekten ***Phaeochroops*** Candeze, 1876
******* *[[Phaeochroops acuticollis]]* Arrow, 1907
******* *[[Phaeochroops angulatus]]* Benderitter, 1923
******* *[[Phaeochroops colopacilis]]* Kuijten, 1981
******* *[[Phaeochroops curtulus]]* Schmidt, 1912
******* *[[Phaeochroops freenae]]* Kuijten, 1981
******* *[[Phaeochroops gigas]]* Arrow, 1907
******* *[[Phaeochroops gilleti]]* Benderitter, 1923
******* *[[Phaeochroops hisaeae]]* Nishikawa, 1989
******* *[[Phaeochroops indicus]]* Arrow, 1907
******* *[[Phaeochroops lakhonicus]]* Kuijten, 1981
******* *[[Phaeochroops lansbergei]]* Candeze, 1876
******* *[[Phaeochroops laotianus]]* Paulian, 1945
******* *[[Phaeochroops longisetosus]]* Kuijten, 1981
******* *[[Phaeochroops malandai]]* Paulian, 1944
******* *[[Phaeochroops maruyamai]]* Nishikawa, 1989
******* *[[Phaeochroops masumotoi]]* Nishikawa, 1996
******* *[[Phaeochroops meghalayicus]]* Keith, 2001
******* *[[Phaeochroops myanmarensis]]* Keith, 2001
******* *[[Phaeochroops ninbin]]* Kuijten, 1981
******* *[[Phaeochroops opacicollis]]* Arrow, 1909
******* *[[Phaeochroops peninsularis]]* Arrow, 1909
******* *[[Phaeochroops rattus]]* Arrow, 1909
******* *[[Phaeochroops seres]]* Kuijten, 1981
******* *[[Phaeochroops silphoides]]* Fairmaire, 1898
******* *[[Phaeochroops taiwanus]]* Nomura, 1973
******* *[[Phaeochroops vulpecula]]* Arrow, 1909
******* *[[Phaeochroops vulturius]]* Kuijten, 1981

## Eksterne lenker
* P.J. Kuijten (1981) Revision of the genus *Phaeochroops* Candèze (Coleoptera: Scarabaeidae, Hybosorinae). *Zoologische verhandelingen Leiden* 183: 3-76. http://www.repository.naturalis.nl/document/155418
* 
* Oversikt over artene
Lucia Popp

**Lucia Popp** (døpenavn *Lucia Poppová*; født 12. november 1939 i Záhorská Ves i Republikken Slovakia, død 16. november 1993 i München i Tyskland) var en slovakisk operasangerinne (sopran) med karriere i Slovakia og i Østerrike.

## Liv og virke
### Bakgrunn
Popp var av slovakisk, mährisk, tysk og rumensk avstamming. Faren var ingeniør, moren sopransanger. Etter et avbrutt medisinstudium studerte hun drama ved høyskolen for utøvende kunst i Bratislava og spilte i to spillefilmer, i 1957 og i 1962/63. 

Det var først etter at Anna Hrušovská hørte henne synge under en forestilling av Molières *[[Le Bourgeois gentilhomme]]* og tilbød henne sangtimer at Popp begynte å studere musikk. Hun studerte sang ved konservatoriene i Bratislava og Praha og ble uteksaminert i 1963. Opprinnelig ble hun regnet som mezzosopran, men stemmen endret seg til snart til en langt høyere tessitura.
### Karriere
Hun debuterte som sanger ved operaen i Bratislava i 1963, i rollen som «Nattens Dronning» i Mozarts *[[Tryllefløyten]]*. Herbert von Karajan engasjerte henne umiddelbart ved *[[Wiener Staatsoper]]*. Til å begynne med sang hun bare «Nattens Dronning», og denne rollen ga henne snart innpass på operaverdenes største scener. Senere sang hun også andre subrette- og koloraturroller, eksempelvis «Blonde» i *[[Die Entführung aus dem Serail]]* og «Adele» i *[[Die Fledermaus]]*. Etter at stemmen hadde mørknet noe, utvidet hun repertoaret til mer lyriske og ungdommelig-dramatiske roller som «Pamina» i Tryllefløyten, «Eva» i *[[Die Meistersinger von Nürnberg]]* og «Daphn»e i *[[Daphne (Strauss)|Daphne]]*. Popp var en autoritet på tsjekkiske roller, et eksempel er innsatsen hennes i en innspilling av Janáčeks opera *Den lure lille reven* med Wienerfilharmonikerne under ledelse av Charles Mackerras (1986). 

Lucia Popp var også en etterspurt lieder- og konsertsanger. Som liedersanger overbeviste hun med en kontrollert ekspressivitet, og hun var i stand til å forene en vakker tone med en uttrykksfull gestalting.

Popps sangkunst er dokumentert på en lang rekke opera-, konsert- og liedinnspillinger. I 2007 plasserte *[[BBC Music Magazine]]* henne som nummer sju på ei liste over tidenes tjue største sopraner som det finnes innspillinger av.

I 1979 ble Lucia Popp utnevnt til *Kammersängerin* i Wien, og i 1983 utnevnte *[[Bayerische Staatsoper]]* i München henne til *Bayerische Kammersängerin*.

Lucia Popp var på høyden av sin karriere da hun døde av en uhelbredelig hjernesvulst i 1993, bare 54 år gammel. Hun  er gravlagt på *Slávičie údolie* i Bratislava.

## Referanser


## Litteratur
*  Lest 20. april 2017.

## Kilder
* Aryeh Oron: ''Lucia Popp (Soprano)'', biografi på bach-cantatas.com. Lest 20. april 2017.

## Eksterne lenker
* 
* 
* 
* 
* Diskografi, omtaler etc, classicstoday.com
* ''Lucia Popp. Dove sono i bei momenti'' , fanside dedisert Lucia Popp. Diskografi og biografiske data.
Steinsrud bru

**Steinsrud bru** er en stenhvelvbro over Steinsrudåa ved Urskog-Hølandsbanens kilometer 11,21; det vil si mellom stasjonene Mork (km 10,46) og Kjellingmo (km 14,35). Broen ligger 340 meter vest for kommunegrensen mellom Sørum og Aurskog-Høland kommune; fra hundre meter sør for broen og videre sørover følger kommunegrensen Steinsrudåa. Harkerudbakkene - en av de sterkeste stigningene på Urskog-Hølandsbanen i østlig retning - startet ved Steinsrud bru.
  
Broen eksisterer (per 2017), men er utsatt for rotsprengning og trenger til vedlikehold. Urskog-Hølandbanens trase er synlig på begge sider av broen over en total lengde på ca 1 kilometer, men deler er tatt i bruk som adkomstvei til bolig og gårdsbruk.

## Referanser
Steegga

**Steegga** er et fjell i Stranda kommune i Møre og Romsdal. Fjellet har flere toppunkter, hvorav det høyeste har en høyde på  meter over havet.

## Se også
* Liste over Norges høyeste fjell

## Referanser
Lsmod

`'''lsmod'''` er et Linuxprogram som brukes til å liste ut innholdet i filen `[[procfs|/proc/modules]]`. Filen viser hvilke lastbare kjernemoduler som for øyeblikket er lastet inn i Linuxkjernen.

Eksempel på utlisting: 
 # lsmod
 Module                  Size  Used by
 af_packet              27392  2 
 8139too                30592  0 
 snd_cs46xx             96872  3 
 snd_pcm_oss            55808  1 
 snd_mixer_oss          21760  2 snd_pcm_oss
 ip6table_filter         7424  1 
 ip6_tables             19728  1 ip6table_filter
 ipv6                  290404  22 
 xfs                   568384  4 
 sis900                 18052  5 
 libata                169920  1 pata_sis
 scsi_mod              158316  3 usb_storage,sd_mod,libata
 usbcore               155312  6 ohci_hcd, usb_storage, usbhid

## Eksterne lenker
* Linux Man Pages.
Anthypna

***Anthypna*** er en slekt av biller som hører til gruppen skarabider (Scarabaeoidea). De er gjerne hårete og livlig fargede biller som flyr mye og kan finnes på blomster.

## Utseende
Middelsstore (ca. 10&nbsp;mm), avlange biller, oftest bronseaktig, blått eller grønt metallisk farget og mer eller mindre tett hårete. Grunnfargen er gulbrun til svart. **Hodet** er nedoverbøyd, antennene er 9- eller 10-leddete med en tre-leddet vifte, alle leddene fløyelsaktig hårete. Fasettøynene er delt av en list i fremkanten. Overleppen (labrum) og kjevene (mandibler) stikker fram foran hodeframkanten (clypeus). Antennene kan ha svært store lameller (de ytterste, bladformede leddene). **Brystskjoldet** (pronotum) er mer eller mindre kvadratisk, hvelvet, ofte tett punktert og hårete. **Dekkvingene** er avlange, den ytterste delen er ofte tynn og spissene spriker slik at de ikke dekker hele bakkroppen. **Beina** er kraftige, framleggene (tibiae) har et par tenner på utsiden, mellom- og bakleggene kan ha forskjellig utviklede sporer. Føttene er fem-leddete, nokså lange og kraftige.

## Levevis
Lite er kjent om biologien. De voksne billene flyr om dagen og kan finnes svermende over blomster og busker i sandige områder. Larvene finnes blant annet i sanddyner ved kysten, der de spiser på råtnende plantedeler.

## Utbredelse
Slekten er utbredt i den sørlige delen av den palearktiske sone i Nord-Afrika og på Balkan.

## Systematisk inndeling
Avgrensingen mellom denne slekten og *[[Amphicoma]]* har vært noe uavklart . Enn del arter som før har vært plassert i *Anthypna* føres nå til *[[Amphicoma]]*.

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien Glaphyridae MacLeay, 1819 – ca. 100 arter i 8 slekter
***** Underfamilien Glaphyrinae MacLeay, 1819
****** Slekten ***Anthypna*** Eschscholtz, 1818  
******* *[[Anthypna ciliata]]* Ménétries, 1836 - Balkan
******* *[[Anthypna meles]]* (Fabricius, 1792) - Marokko

## Referanser


## Kilder
* Carlson, D.C. 2001. Generic Guide to New World Scarab Beetles – Glaphyridae.http://www.unl.edu/museum/research/entomology/Guide/Scarabaeoidea/Glaphyridae/Glaphyridae-Overview/GlaphyridaeO.html

## Eksterne lenker
* 
* Bildegalleri: https://web.archive.org/web/20070926225413/http://www.galerie-insecte.org/galerie/html/IColeopteraGlaphyridae.html
* Oversikt over artene
Tsjuvansk

**Tsjuvansk** var et jukagirsk språk som ble snakket i østlige Sibir. Det dannet et dialektkontinuum med de to gjenlevende jukagirske språkene, nordjukagirsk og sørjukagirsk. Språket døde trolig ut i eller før det 18. århundre. De eneste restene av språket er 22 fraser nedskrevet av I. Bentsing, og en ordliste på 210 ord nedskrevet av Fjodor Matjusjkin. Språkdøden til tsjuvansk skyldtes at tsjuvanerne gikk over til å bruke luoravetlansk og russisk.

## Referanser
Husleiekontrakt

En **husleiekontrakt** er i norsk lov en kontrakt som, sammen med husleieloven, regulerer leierens og utleierens rettigheter og plikter i et leieforhold. Det kan ikke avtales eller gjøres gjeldende vilkår som er mindre gunstige for leietakeren enn det som følger av husleieloven.

En husleiekontrakt bør inneholde:

* informasjon om utleieobjektet
* informasjon om utleier og leietaker
* leieforholdets type og lengde
* husleiebeløp
* bindingstid og oppsigelsestid
* depositumstype, - størrelse og –kontonummer
* informasjon om møblering, husordensregler, strøm, internett og liknende
* henvisning til lovverket

## Referanser


## Eksterne lenker
*Husleieloven hos Lovdata
*Forbrukerrådets husleiekontrakt
*Husleie.no sin husleiekontrakt (BankID)
2. divisjon bandy for menn 2016/17

**2. divisjon bandy for herrer 2016/17** var det tredje og nederste nivået i norsk bandy sesongen 2016/17. Serien startet 15. november 2016 og varte til 18. februar 2017. I utgangspunktet skulle laget øverst på tabellen rykke opp til 1. divisjon 2016/17, mens lag nummer to skulle spille kvalifisering om opprykk mot det nest dårligst rangerte laget i 1. divisjon. Siden antallet andrelag i 1. divisjon skulle begrenses, kunne ikke Ullern 2 og Ullevål 2 rykke direkte opp, uten at to andrelag fra divisjonen over rykket ned. Dermed ble det spilt en kvalifiseringsserie mellom Ullern, Ullevål, Stabæk og Ready 2, der de to beste lagene kvalifiserte seg til neste års 1. divisjon. Dette ble Stabæk 2 og Ready 2, og dermed ble Ullern og Ullevål værende i 2. divisjon.

 

## Kvalifisering om opprykk til 1. divisjon

Kampen mellom Ready 2 og Ullevål 2 ble sløyfet fordi den ikke ville få noen innvirkning på utfallet.

## Eksterne lenker
* Kampoppsett og tabell
* Kvalifisering
Dagfinn Worren

**Dagfinn Worren** (født 28. desember  1944 i Herøy på Sunnmøre) var hovedredaktør for Norsk Ordbok fra 2005 til 2015. 

Han er cand.philol. med nordisk hovedfag fra Universitetet i Oslo i 1974. Worren har også botanikk, zoologi og kjemi i fagkretsen og begynte som universitetslektor i nordiske språk ved UiO i 1974. Våren 1975 ble han redaktør for Nynorskordboka og jobbet på Norsk leksikografisk institutt (NLI), men så var han på Høgskolen i Volda et år før han igjen kom tilbake til NLI. I 1980 ble han amaunensis, i 1991 førsteamanuensis og i 2004 ble han professor. Fra 1996 til 2012 var han redaktør for *[[Ivar Aasen-almanakken]]*, en almanakk med sitat av Ivar Aasen for hver dag i året. Fra 2013 er almanakk-boka avløst av appen Dagens Aasen-ord for smart-telefon.

## Bibliografi

## Referanser


## Kilder
*Biografi i Helene Urdland Karlsen, Lars S. Vikør og Åse Wetås : *Livet er æve og evig er ordet*. Norsk Ordbok 1930 – 2016. Samlaget, 2016 ISBN 978-82-521-9008-3
Magne Rommetveit (leksikograf)

**Magne Rommetveit**  (1918–2009) var prosjektleder for Norsk Ordbok fra 1978, da han overtok etter Alf Hellevik, og i ti år framover til han ble pensjonist i 1988 og Lars S. Vikør overtok.  

Etter at han i 1950 ble cand.philol. på Universitetet i Oslo med engelsk hovedfag, tysk og norsk bifag, engasjerte Magne Rommetveit seg i ordboksarbeid. Han ble med i redaksjonen for Ibsen-ordboka, var hovedredaktør for tobindsverket Norsk landbruksordbok fra 1955 til det kom ut i 1978. Samtidig startet han Kringkastingsringen og var daglig leder der fra 1955 til 1970, deretter ble han konsulent for nynorske programspørsel i NRK og språkkonsulent for nynorsk der fram til 1978, da han ble dosent på Norsk leksikografisk institutt, avdeling for nynorsk. Der ble han professor i 1984. Hovedansvaret hans var Norsk Ordbok og *[[Nynorskordboka]]*. Samtidig jobbet han med synonym- og fornorskingsordboka *[[Med andre ord]]*, som kom i nye utgaver i 1993, 2000 og 2007 og den mindre skoleutgaven, *[[På godt norsk]]*, som kom med utgaver i 1981, 1986, 1995 og 2002. Disse ordbøkene har oppslag på bokmål og synonymer på nynorsk og har også kommet i digital versjon. 

## Heder
For sin innsats for nynorsk ble Magne Rommetveit utnevnt til æresmedlem i Noregs Mållag i 1998

## Bibliografi

## Referanser


## Kilder
*Biografi i Helene Urdland Karlsen, Lars S. Vikør og Åse Wetås : *Livet er æve og evig er ordet*. Norsk Ordbok 1930 – 2016. Samlaget, 2016 ISBN 978-82-521-9008-3
Vanntunnel

Vanntunnel kan ha flere betydninger
*Tunnel sprengt i fjell til føring av vann
*Testanlegg for legemer i vann
* Del av båtkonstruksjon som Fjordling 17
Laurits Killingbergtrø

**Laurits Killingbergtrø** (født 4. februar 1940 i Leksvik) var hovedredaktør for Norsk Ordbok fra 2006 til han ble pensjonist i 2007. 

Han studerte ved Norges lærerhøgskole i Trondheim og Universitetet i Oslo og tok hovedfag i nordisk språk i 1969. Hovedoppgaven hans var *Dativ i Leksvikmålet. Formene og deira frekvens*. Deretter begynte han i Norsk Ordbok. Fra 1969 var han amanuensis og fra 1995 førsteamanuensis. I to perioder var han medredaktør av Nynorskordboka. Etter at han hadde hatt forskningstermin fra 1992 til 1993, ga han i 1994 ut boka *Språket i kryssord*. ISBN 8290954077 Laurits Killingbergtrø var ansvarlig redaktør for årsskriftet *Ord om ord* fra 2000 til 2002. 

## Bibliografi

## Referanser


## Kilder
*Biografi i Helene Urdland Karlsen, Lars S. Vikør og Åse Wetås : *Livet er æve og evig er ordet*. Norsk Ordbok 1930 – 2016. Samlaget, 2016 ISBN 978-82-521-9008-3
1. divisjon bandy for menn 2016/17

**1. divisjon bandy for herrer 2016/17** var det nest øverste nivået i norsk bandy sesongen 2016/17. Divisjonen besto av åtte lag som spilte dobbel serie. Seriespillet startet 12. november 2016 og varte til 15. februar 2017.

Opp- og nedrykk ble relativt komplisert. I utgangspunktet skulle ett lag direkte opp og ett lag direkte ned. Videre skulle lag nummer to på tabellen spille kvalifisering om plass i neste års øverste divisjon mot det nest dårligst plasserte laget i eliteserien, og på tilsvarende måte skulle lag nummer sju på tabellen spille mot lag nummer to i 2. divisjon om plass i neste års 1. divisjon.

Divisjonsvinner Stabæk 2 har ikke anledning til å gå opp til Eliteserien. Dermed rykket Konnerud opp, for øvrig for første gang i klubbens historie. Øvrevoll Hosle fikk spille kvalifisering mot Ullevål, men tapte og ble værende 1. divisjon.

Siden det kun er to andrelag som til enhver tid har anledning til å spille i 1. divisjon, måtte divisjonsvinner Stabæk 2 og Ready 2, spille kvalifiseringsserie mot Ullern 2 og Ullevål 2 fra divisjonen under om å få bli værende i 1. divisjon.

## Tabell

## Kvalifisering om opprykk til Eliteserien
*Ullevål – Øvrevoll Hosle **4–2** (Bergbanen, 22. februar)
*Øvrevoll Hosle – Ullevål **3–5** (Bærum Idrettspark, 26. februar)

## Kvalifisering 1. divisjon/2. divisjon

Kampen mellom Ready 2 og Ullevål 2 ble sløyfet fordi den ikke ville få noen innvirkning på utfallet.

## Referanser


## Eksterne lenker
* Kampoppsett og tabell
* Kvalifiseringsserie for andrelagene
First Division Monument

**First Division Monument** (norsk: *First Division-monumentet*) er et monument i President's Park, syd for State Place i Washington D.C. i USA. Monumentet ble opprinnelig reist til minne om falne soldater fra 1. infanteridivisjon, American Expeditionary Force (AEF) i U. S. Army under første verdenskrig, men har senere også inkludert andre kriger divisjonen har deltatt i. Monumentet ble reist i 1924.

## Historie
First Division Monument står på et torg i President's Park, vest for Det hvite hus og sør for Eisenhower Executive Office Building (EEOB), på hjørnet av 17th Street og State Place, NW. Byggingen av monumentet ble foreslått av Society of First Division, en veteranorganisasjon for US Army's First Division, med den hensikt å minnes innsatsen til de 5&nbsp;516 soldatene som kjempet i divisjonen og døde i første verdenskrig. Monumentet ble reist i 1924, og navnene til de falne er inngravert på siden av monumentet.

Senere tilføyelser til monument minnes de av første divisjons soldater som kjempet og falt i påfølgende kriger. De 4&nbsp;325 soldatene som kjempet og falt i andre verdenskrig ble lagt til på vestsiden i 1957, de 3&nbsp;079 falne fra Vietnamkrigen ble lagt til på østsiden i 1977, og 27 falne fra gulfkrigen ble lagt til i 1995.

Cass Gilbert var arkitekten for det opprinnelige minnesmerket. Billedhugger var Daniel Chester French, berømt for sitt arbeid på blant annet Lincoln-statuen og seiersmonumentet. Gilberts sønn, Cass Gilbert Jr, tegnet tilleggene for andre verdenskrig. Tilleggene fra både Vietnamkrigen og gulfkrigen ble tegnet av Philadelphia-firmaet *Harbeson, Hough, Livingston and Larson*. Kongressens godkjenning sikret retten til å sette opp monumentet og dets senere tilføyelser på føderalt område. Monumentet vedlikeholdes av National Park Service.

## Referanser


## Eksterne lenker

* «First Division Monument History», fra nettsidene til National Park Service (engelsk)
Phaeochridius

***Phaeochridius*** er en slekt av biller som hører til gruppen skarabider (Scarabaeoidea).

## Utseende
Middelsstore (7,5 - 9,5 millimeter), pæreformede, hvelvede biller, rødbrune, nokså blanke og fint hårete bare langs ytterkantene. Ytterkanten av pronotum er litt sagtakket, overflaten nesten uten hår. Punkteringen på dekkvingene danner delvis punktrader.

## Levevis
Lite er kjent om hybosoridenes biologi. De voksne billene flyr om natten og kommer gjerne til lys. I alle fall noen arter kan finnes på relativt ferske kadavere, eller møkk.

## Utbredelse
Slekten er utbredt på Sumatra og Borneo.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien Hybosoridae – ca. 330 arter fordelt på 40 slekter
***** Underfamilien Hybosorinae
****** Slekten ***Phaeochridius*** Lansberge, 1887
******* *[[Phaeochridius derasus]]* (Harold, 1880)
******* *[[Phaeochridius uniformis]]* Arrow, 1925

## Eksterne lenker
* Kuijten, P.J. (1985) Revision of some hybosorine genera from the Indomalayan subregion: *Microphaeochroops*, *Microphaeolodes*, *Mimocoelodes*, *Pantolasius* and *Phaeochridius* (Coleoptera: Scarabaeidae: Hybosorinae). *Zoologische Verhandelingen Leiden* 222: 1-39. http://www.repository.naturalis.nl/document/148893
* 
* Oversikt over artene
Eliteserien i bandy for menn 2016/17

**Eliteserien i bandy for herrer 2016/17** var det øverste nivået i norsk bandy sesongen 2016/17. Serien varte fra 13. november 2016 til 10. februar 2017. Vinneren av seriespillet, Stabæk, ble kåret til seriemester, og eliteserien var dessuten grunnlaget for et sluttspill om norgesmesterskapet. De åtte best rangerte lagene gikk til sluttspillet.

Lag nummer ti på tabellen, Sarpsborg, rykket ned, mens lag nummer ni, Ullevål spilte kvalifisering mot lag nummer to i 1. divisjon om plass i eliteserien 2017/18. Ullevål vant denne kvalifiseringen.

## Tabell

## Kvalifisering om nedrykk
*Ullevål – Øvrevoll Hosle **4–2** (Bergbanen, 22. februar)
*Øvrevoll Hosle – Ullevål **3–5** (Bærum Idrettspark, 26. februar)
Ullevål beholdt plassen i eliteserien.

## Referanser


## Eksterne lenker
* Kampoppsett og tabell
* Kampreglement
Sysctl

`'''sysctl'''` er et program i enkelte Unix-lignende operativsystemer, deriblant Linux og Berkeley Software Distribution. Programmet leser og modifiserer attributtene til operativsystemkjernen slik som versjonsnr, maksimumsgrenser og settinger av sikkerhet. Programmet er tilgjengelig både som et systemkall for kompilerte programmer, og som en administratorkommando for interaktiv bruk og i skript. Linux behander sysctl som et virtuelt filsystem.

## Eksterne lenker
* EnderUNIX sysctl 
* Sysctl.conf example for BSD 
* Sysctl.conf example for Linux
Inspiration (1915)

***Inspiration*** er en amerikansk stumfilm fra 1915, skrevet av Virginia Tyler Hudson og regissert av George Foster Platt med skuespilleren Audrey Munson. Den er kjent for å være den første ikke-pornografiske amerikansk film med en helt naken kvinne. I en nyutstedelse i 1918 ble filmen kalt ***The Perfect Model***. Alle kopier av filmen antas å ha blitt tapt.
'

## Handlingen
En ung skulptør søker etter den perfekte modell for å inspirere ham i sitt arbeid. Han finner en fattigslig jente som han mener er den han har vært på jakt etter. Da hun vandrer videre, oppsøker han alle de kjente statuene i Manhattan, i håp om å finne henne igjen.

## Referanser


## Eksterne lenker
*
Metachaetodus

***Metachaetodus*** er en slekt av biller som hører til gruppen skarabider (Scarabaeoidea).

## Utseende
Middelsstore (ca. 6 millimeter), brede, litt pæreformede, hvelvede biller, brunlige til svarte, nokså matte, uten påfallende behåring, oversiden kraftig punktert.

## Levevis
Lite er kjent om hybosoridenes biologi. De voksne billene flyr om natten og kommer gjerne til lys. I alle fall noen arter kan finnes på relativt ferske kadavere, eller møkk.

## Utbredelse
Slekten er utbredt i det sørlige Sør-Amerika (Uruguay, det sørlige Brasil og det nordlige Argentina).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien Hybosoridae – ca. 330 arter fordelt på 40 slekter
***** Underfamilien Hybosorinae
****** Slekten ***Metachaetodus*** Preudhomme de Borre, 1886
******* *[[Metachaetodus brunneicollis]]* Preudhomme de Borre, 1886
******* *[[Metachaetodus carolineae]]* Ocampo, 2010
******* *[[Metachaetodus discus]]* Preudhomme de Borre, 1886

## Eksterne lenker
* F.C. Ocampo (2010) A new species of the South American genus *Metachaetodus* (Coleoptera: Scarabaeoidea: Hybosoridae: Hybosorinae). *Rev. Soc. Entomol. Argentina* 69 (3-4): 201-207. http://scielo.org.ar/pdf/rsea/v69n3-4/v69n3-4a06.pdf
* 
* Oversikt over artene
Brenskea

***Brenskea*** er en slekt av biller som hører til gruppen skarabider (Scarabaeoidea).

## Utseende
Små, avlange, blanke, brune biller. Hodet har en framskytende tann midt på forkanten. Pronotum er ovalt, grovt og kraftig punktert. Dekkvingene er jevnbrede og  har nokså kraftige punktrader. Beina er kraftige gravebein, leggene på forbeina med tre kraftige tenner. Undersiden er fint hårete.

## Levevis
De voksne billene kommer til lys om natten.

## Utbredelse
Artene er utbredt i den palearktiske sone (Kasakhstan).

## Systematisk inndeling
Slekten blir noen ganger plassert i Dynamopodinae.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien Hybosoridae – ca. 330 arter fordelt på 40 slekter
***** Underfamilien Pachyplectrinae Ocampo, 2006
****** Slekten ***Brenskea*** Reitter, 1891
******* *[[Brenskea chudeaui]]* Reitter, 1909
******* *[[Brenskea coronata]]* Reitter, 1891

## Eksterne lenker
* Bilde av ''Brenskea coronata''
* Oversikt over artene
*
Svensk mesterskap i friidrett innendørs for junior 2017

**Svensk mesterskap i friidrett innendørs for junior 2017** ble arrangert 18. og 19. februar 2017 i Friidrottens Hus i Göteborg. 

Det ble konkurrert i tre aldersklasser:
* U23 - M22 og K22
* U20 - P10 og F19 
* U18 - P17 og F17

P står for *pojkar* (gutter) og F står for *flickor* (jenter). 

## Resultater gutter
### U23

### U20

### U18

## Resultater jenter
### U23

### U20

### U18

## Kilder
* Track and Field - JSM inomhus 2017-02-18/19 (lørdag)
* Track and Field - JSM inomhus 2017-02-18/19 (søndag)

## Eksterne lenker
* Svenska Friidrottsförbundet
Lichnanthe

***Lichnanthe*** er en slekt av biller som hører til gruppen skarabider (Scarabaeoidea). De er hårete og livlig fargede biller som flyr mye og kan finnes på blomster.

## Utseende
Middelsstore (10 - 15 millimeter), avlange, hårete biller. Kroppen er nokså tett kledt med oppstående, gulaktige hår. Antennene er forholdsvis lange med tre antenneblader (lameller). som danner en vifte ytterst. Hodet er tydelig avsatt fra pronotum, som er rundet. Dekkvingene er avsmalnende bakover, og spriker bakerst slik at mye av den hårete bakkroppen synes ovenfra. Beina er temmelig lange, leggene krumme. Billene kan minne vagt om humler men det er usikkert  om likheten er stor nok til å lure særlig mange rovdyr.

## Levevis
De voksne billene er aktive om dagen og kan noen ganger finnes tallrikt på blomster. Larvene lever i jorda - én av artene (*Lichnanthe vulpina*) kan gjøre en del skade på røttene til dyrkede tranebær 

## Utbredelse
Slekten er utbredt i USA.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien Glaphyridae MacLeay, 1819 – ca. 100 arter i 8 slekter
***** Underfamilien Glaphyrinae MacLeay, 1819
****** Slekten ***Lichnanthe*** Burmeister, 1842
******* *[[Lichnanthe albipilosa]]* Carlson, 1980
******* *[[Lichnanthe apina]]* Carlson, 1980
******* *[[Lichnanthe brachyscelis]]* Carlson, 1980
******* *[[Lichnanthe cooperi]]* (Horn, 1867)
******* *[[Lichnanthe lupina]]* LeConte, 1856
******* *[[Lichnanthe rathvoni]]* (LeConte, 1863)
******* *[[Lichnanthe ursina]]* (LeConte, 1861)
******* *[[Lichnanthe vulpina]]* (Hentz, 1827)

## Referanser


## Kilder
* Carlson, D.C. (1980) Taxonomic Revision of *Lichnanthe* Burmeister (Coleoptera: Scarabaeidae). The Coleopterists' Bulletin 34: 177-208. Referanseside: https://www.jstor.org/stable/4000129?seq=1#page_scan_tab_contents
* Carlson, D.C. 2001. Generic Guide to New World Scarab Beetles – Glaphyridae.http://www.unl.edu/museum/research/entomology/Guide/Scarabaeoidea/Glaphyridae/Glaphyridae-Overview/GlaphyridaeO.html
* Oversikt over artene 

## Eksterne lenker
* 
* bugguide.net - bildegalleri over nordamerikanske arter
Audrey Munson

**Audrey Munson**, født 8. juni 1891, død 20. februar 1996, var en amerikansk modell og skuespiller. Hun har vært modell til et stort antall statuer i New York, ifølge forskjellige kilder mellom 15 og 22 stykker.

Hun ble født i Rochester, New York. Hennes foreldre ble skilt da hun var barn og hun flyttet som tenåring med sin mor til New York. Hun ble oppdaget i 15 års alder av fotografen Ralph Draper som presenterte henne for skulptøren Isidore Konti. Etter det ble hun en populær modell for kunstnere i New York. I 1915 ble hun valgt som modell til skulpturer til verdensutstillingen Panama-Pacific International Exposition i San Francisco. Deretter flyttet hun til California og medvirket i fire stumfilmer. I filmen *[[Inspiration (1915 film)|Inspiration]]* spiller hun en modell og denne filmen sies av og til å være den første amerikanske ikke-pornografiske film som viste en helt naken kvinne.

Hun flyttet siden tilbake til New York hvor hun i 1919 bodde sammen med sin mor i et hus som var eiet av Dr. Walter Wilkins. Wilkins ble forelsket  i Munson og myrdet sin frue i forhåpning om å kunne gifte seg med Munson. Munson og hennes mor var ikke hjemme på det tidspunktet, hvorfor hun ikke var innblandet i mordet, men politiet ville avhøre dem. De ble etterlyst, og publisiteten førte til slutten på Munsons karriere.

I 1922 bodde hun igjen med sin mor i sin fødselby i Oswego County i delstaten New York. Den 27. mai det året forsøkte hun ta livet av seg gjennom å sluke kvikksølvcyanid. Etter dette kom hun å lide av mental sykdom. I 1931 ble hun innlagt på et mentalsykehus, hvor hun bodde til sin død 1996. 104 år gammel .

## Galleri

File:Audrey Munson as nude art model in movie Inspiration (1915).jpg|I filmen Inspiration, 1915
File:AudreyMunsonPurity2.jpg|I filmen Purity, 1916
File:Nude Audrey Munson - Heedless Moths.jpg|I filmen Heedless Moths, 1921
File:DescendingNightAAW.jpg|Statuen Fountain of the Setting Sun av Adolph Alexander Weinman


## Referanser


## Eksterne lenker
*
Aporolaus

***Aporolaus*** er en slekt av biller som hører til gruppen skarabider (Scarabaeoidea). Slekten omfatter bare én kjent art.

## Utseende
En liten til middelsstor (5,5 - 7 millimeter), oval, litt pæreformet, hvelvet, blank bille, hodet er svart, forøvrig brunlig. Hodets fremaknt har noen små tenner. Pronotum er avrundet, sidekanten nesten i flukt med dekkvingene. Disse har regelmessige rader av punkter, men ingen nedsenkede striper. Undersiden er kraftig hårete. Beina er middels kraftige, forleggene med tre tenner.

## Levevis
Lite er kjent om hybosoridenes biologi. Arten er funnet mellom 1000 - 1500 meter over havet.

## Utbredelse
Slekten er utbredt i Mellom-Amerika (Costa Rica og Panama).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien Hybosoridae – ca. 330 arter fordelt på 40 slekter
***** Underfamilien Hybosorinae
****** Slekten ***Aporolaus*** Bates, 1887
******* *[[Aporolaus fimbriatus]]* Bates, 1887

## Eksterne lenker
* F.C. Ocampo (2010) The Central American genus *Aporolaus*, new status and taxonomic revision (Coleoptera: Scarabaeoidea: Hybosoridae: Hybosorinae). *Revista mexicana de biodiversidad* 81: https://web.archive.org/web/20170317060434/http://www.scielo.org.mx/scielo.php?script=sci_arttext&pid=S1870-34532010000300011 
*